**Berlin Texniki Universiteti** (*alm.* Technische Universität Berlin‎) — Almaniya Federativ Respublikasının paytaxtı Berlin şəhərində yerləşən ali təhsil müəssisəsi; texniki sahə üzrə ixtisaslaşan məşhur ali təhsil ocaqlarından biri.

Tarixi
------

Berlin Texniki Universitetinin yaranma tarixi kral II Fridrixin hakimiyyəti illərinə - XVIII əsrə təsadüf edir. 1770-ci ildə **Dağ-Metallurgiya Tədris İnstitutu**nun əsası qoyulur. 4 il sonra İnstitutun adı dəyişdirilərək **Dağ Sənayesi Akademiyası** olur. Sonradan akademiya və 1799-cu ildə yaradılmış **Arxitektura Akademiyası**, həmçinin 1821-ci ildə yaradılmış **Biznes Akademiyası**, 1916-cı ildə kralın fərmanı ilə isə **Dağ Sənayesi Akademiyası** Berlin Texniki İnstitutunun nəzdinə keçirilir. Universitet 1946-cı ilədək **Berlin Ali Texniki Məktəbi** adlandırılmışdır.

Şarlottenburqdakı əsas binanın şimal hissəsi, 1895-ci il.
Sənaye sahələrinin sürətli inkişafı nəticəsində XIX əsrdə ali təhsilli mühəndislərə tələbatın artması Berlin Texniki İnstitutuna böyük ehtiyac yaratmışdır. 1878-ci ildən 1884-cü ilədək institutun əsas korpusları tikilmişdir. 1899-cu ildə alman imperatoru və Prussiya kralı II Vilhelm institut tərəfindən Almaniyada ilk dəfə olaraq elmlər doktoru dərəcəsinin verilməsinə göstəriş vermişdir.

Əsas binasının cənub tərəfi
İnstitut 20 aprel 1945-ci ildə bağlanmış və 9 aprel 1946-cı ildə **Berlin Texniki Universiteti** adı altında yenidən fəaliyyətə başlamışdır.

Təhsil
------

Berlin Texniki Universitetində ümumilikdə 30 mindən artıq tələbə təhsil alır. Onlardan 6 mini, yəni 20%-i əcnəbilərdir.

Universitetə qəbul olmaq üçün alman dilinin səviyyəsi yüksək olmalıdır. Dil bilikləri zəif olan tələbələr Universitetin tərkibində alman dili kurslarında hazırlaşırlar.

Digər texniki ali məktəblərdən fərqli olaraq universitet zəngin tədris vəsaitləri təqdim edir. Burada biotexnologiya, mühəndis elmləri, inşaat, iqtisadiyyat, informatika, eləcə də humanitar və sosial elmlər üzrə bakalavr və magistrlər hazırlanır.

Fakültələri
-----------

Hazırda Berlin Texniki Universitetində təhsil ümumilikdə 7 fakültə üzrə aparılır:

* Humanitar elmlər;
* Riyaziyyat və dəqiq elmlər;
* Elektrotexnika və informatika;
* Nəqliyyat və maşınqayırma;
* İqtisadiyyat və menecment;
* Ekologiya;
* Sosiologiya.

Kampusu
-------

Misirdəki kampusu
Berlin Texnoloji Universitetinin ərazisi Berlin şəhərinin müxtəlif yerlərində təqribən 600 000 m² ərazini əhatə edir. Əsas universitet şəhərçiyi Şarlottenburqda yerləşir.

Kitabxanası
-----------

Kitabxanası
Universitetin yeni əsas kitabxanası 2004-cü ildə açılmışdır. Həmin vaxt əvvəlki 17 kitabxana da bu kitabxanaya birləşdirilmişdir.

Xarici əlaqələri
----------------

Bu ali təhsil müəssisəsi Almaniyanın 9 aparıcı texniki ali məktəbinin birliyi olan TU9 ittifaqının üzvüdür.

Reytinqi
--------

Berlin Texniki Universiteti 2004-cü ilin "Times Higher Education–QS World University Rankings" siyahısında 60-cı yerdə olmuşdur.

Məşhur məzunları
----------------

Buranın məzunu olan məşhurlardan misal olaraq aşağıdakıların adlarını çəkmək olar:

* Verner fon Braun — alman-amerikan raket mütəxəssisi, kosmik uçuşların pioneri, ABŞ və SSRİ-nin kosmik yarışında Sergey Korolyovun əsas rəqibi;
* Dennis Qabor — Macar əsilli ingilis fiziki, 1971-ci ildə Fizika üzrə Nobel mükafatı sahibi;
* Huqo Yunkers — alman təyyarə mühəndisi;
* Sergey Prokudin Qorski — fotoqrafiya sənətinin ən önəmli simalarından biri.

Şəkilləri
---------

* 
* 
* 
* 

Əsas binası

İstinadlar
----------

1. ↑  .
2. ↑  Statistisches Bundesamt Deutschland - GENESIS-Online (alm.).
3. 1 2 3 4 5 6 7 8 9 10 11 12 13 14 15  Berlin Texniki Universiteti Arxivləşdirilib 2023-07-03 at the Wayback Machine. ict.az, 19.01.2011  (az.)
4. ↑  Grüße aus Berlin und Umgebung, Verlag Kunstanstalt W. Sommer, Berlin-Schöneberg 1898  (alm.)
5. 1 2  Berlin Texniki Universiteti (Technische Universitat Berlin) Arxivləşdirilib 2016-03-05 at the Wayback Machine. edu.info.az  (az.)
6. ↑  Über TU9 Arxivləşdirilib 2015-08-21 at the Wayback Machine. tu9.de  (alm.)
7. ↑  World University Rankings 2004 Arxivləşdirilib 2013-09-25 at the Wayback Machine. timeshighereducation.co.uk  (ing.)

Xarici keçidlər
---------------


Vikianbarda Berlin Texniki Universiteti ilə əlaqəli mediafayllar var.

* tu-berlin.de — Berlin Texniki Universitetinin rəsmi saytı


|  |  |
| --- | --- |
|  | *Almaniya ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |


|  |  |
| --- | --- |
|  | *Universitet ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |